KOMMISSIONENS FORORDNING (EF) Nr. 2135/2004
af 14. december 2004
om indstilling af fiskeri efter dybvandsrejer fra fartøjer, der fører polsk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved forordning (EF) nr. 1954/2003 (2), særlig artikel 21, stk. 3, og
ud fra følgende betragtninger:
(1)
Ved Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (3) fastsættes der kvoter for dybvandsrejer for 2004.
(2)
For at sikre, at bestemmelserne om kvantitative begrænsninger af fangsterne af kvoterede bestande overholdes, må Kommissionen fastsætte den dato, på hvilken fiskeriet fra fiskerfartøjer, der fører en medlemsstats flag, har medført, at den tildelte kvote må anses for at være opbrugt.
(3)
Ifølge de oplysninger, Kommissionen har modtaget, har fiskeriet efter dybvandsrejer i farvandene i NAFO-afsnit 3 L fra fartøjer, der fører polsk flag eller er registreret i Polen, nået et sådant omfang, at den tildelte kvote for 2004 er opbrugt -
UDSTEDT FØLGENDE FORORDNING:
Artikel 1
Fiskeriet efter dybvandsrejer i farvandene i NAFO-afsnit 3 L fra fartøjer, der fører polsk flag eller er registreret i Polen, har medført, at Polens kvote for 2004 må anses for at være opbrugt.
Fiskeri efter dybvandsrejer i farvandene i NAFO-afsnit 3 L fra fartøjer, der fører polsk flag eller er registreret i Polen, er forbudt, og det samme gælder opbevaring om bord, omladning og landing af fisk fra ovennævnte bestand fanget af de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. december 2004.